wickkiey/tamil-wikipedia-chunked huggingface dataset:
# சந்தியாகோ லாங்கே

## புற்றுநோய் பாதிப்பு

2014ஆம் ஆண்டில் அடிக்கடி நோய்வாய்ப்பட்ட சந்தியாகோ, நுரையீரல் புற்றுநோயால் பாதிப்படைந்துள்ளது தெரிய வந்தது. மருத்துவ ஆலோசனைப்படி, அவர் பார்செலோனாவில் அறுவை சிகிச்சை மேற்கொண்டார்; அதில், நுரையீரலில் ஒரு பகுதி வெட்டி எடுக்கப்பட்டது. அறுவை சிகிச்சையிலிருந்து மீண்டு முழு வீச்சில் பயிற்சி மேற்கொள்வதில் அவருக்கு மிகுந்த சிரமம் ஏற்பட்டது.
# சந்தியாகோ லாங்கே

## ரியோ ஒலிம்பிக் போட்டி

'அறுவை சிகிச்சை முடிந்து ரியோ ஒலிம்பிக் போட்டிகளில் தொடங்குவதற்கு இடையிலிருந்த ஒன்பது மாதங்களே என் வாழ்க்கையில் நான் மிகுந்த முயற்சியை மேற்கோண்ட நாட்கள்' என்று சந்தியாகோ பிறகு குறிப்பிட்டுள்ளார். சந்தியாகோவும் செசீலியாவும் 2016 ரியோ ஒலிம்பிக்கில் நாக்ரா17 ஓட்டத்தில் கலந்து கொண்டு துவக்கப் போட்டிகளில் முதலிடம் பிடித்தனர்; ஆனால், இறுதி ஓட்டத்தில் இருமுறை தவறிழைத்து பின்வரிசைக்குத் தள்ளப்பட்ட இவ்விருவரும், மிகுந்த முயற்சியினாலும் அவர்கள் அமைத்த வியூகங்களினாலும் முதலிடத்தைப் பிடித்து ஒலிம்பிக் தங்கம் வென்றனர்.
# வார்ப்புரு:Infobox sailor

<includeonly>
| alt = }
| caption = }
| native_name = }
| native_name_lang = }
| birth_name = }
| full_name = }}
| nickname = }}
| nationality = }
| birth_date = }
| birth_place = }
| death_date = }
| death_place = }
| height = }
| weight = }
| spouse = }
| sport =
| module2 =
| medaltemplates = }}
| medaltemplates-title = }}
| show-medals = | }} | no }}
| updated = }
| nocat_wdimage = }  
}}</includeonly><noinclude>  
</noinclude>
# தங்கம் (திரைப்படம்)

**தங்கம்** (*Thangam*) என்பது 2008 ஆண்டு வெளியான இந்திய தமிழ் அதிரடித் திரைப்படம் ஆகும். இப்படத்தில் சத்யராஜ், கவுண்டமணி ஆகியோர் நடித்துள்ளனர்.
# தங்கம் (திரைப்படம்)

## கதை

கோயம்புத்தூர் அருகே உள்ள ஒரு சிறிய நகரத்தில் இருக்கும் ராஜேந்திரநாத் மற்றும் மகாதேவன் தலைமையிலான இரண்டு குடும்பங்களை 'தங்கம்' படம் சித்தரிக்கிறது. தங்கம் (சத்யராஜ்) தில்லி குமாரின் மகன். ஆறுச்சாமி (சண்முகராஜ்) மகாதேவனின் மகன். காளை (கவுண்டமணி) தங்கத்தின் தாய் மாமன்.  
தங்கமும் அவனது தங்கை பாக்யலட்சுமியும் (ஜெயஸ்ரீ) பாசம் கொண்டவர்களாக இருக்கின்றனர். சகோதரனுக்கு ஏற்ற பெண்ணை (மேகா நாயர்) பாக்கியலட்சுமி பார்த்து வைக்கிறார். தங்கம் தன் தங்கையின் திருமணத்தை பிரமாண்டமாக நடத்த வேண்டிய எண்ணத்தோடு இருக்கிறான்.  
மணல் திருட்டில் ஈடுபடும் ஊர் மனிதரின் மகன் ஆறுமுகச்சாமியுடன் தங்கத்துக்கு பகை ஏற்படுகிறது. இந்திலையில் தங்கத்தின் தங்கையை ஆறுச்சாமி கெடுத்துவிட, வேறு வழியின்றி தன் தங்கையை திருமணம் செய்து வைக்க முடிவு செய்கிறான்.  
திருமண நேரத்தில் ஆறுமுகச்சாமியின் சின்ன வீடு வந்து கலாட்டா செய்ய, அவளைக் கொன்று விடுகிறான் ஆறுமுகச்சாமி. வேறு வழியின்றி தங்கைக்காக அந்தக் கொலைப் பழியை ஏற்று சிறைக்குப் போகிறான் தங்கம். விடுதலையாகி வந்து பார்த்தால் தங்கை பிணமாகிக் கிடக்கிறாள்.  
தன் தங்கையின் மரணத்துக்குக் காரணமானவர்களை கொன்று தங்கம் பழி தீர்ப்பதுதான் மீதிக் கதை.
# தங்கம் (திரைப்படம்)

## நடிப்பு

- சத்யராஜ் - தங்கம்
- மேக்னா நாயர்
- கவுண்டமணி - காளை
- ஜெயஸ்ரீ - பாக்யலட்சுமி
- மகாதேவன்
- டெல்லி குமார்
- சண்முகராஜ் - ஆறுச்சாமி
# தங்கம் (திரைப்படம்)

## இசை

இப்படத்திற்கு ஸ்ரீகாந்த் தேவா இசையமைத்துள்ளார்.  
- "ஊதகாத்து" - கார்த்திக், சைந்தவி
- "ரத்தத்துல" - மாணிக்க விநாயகம்
- "பட்டுகாரா" - சின்மயி
- "சின்ன சின்ன" - செந்தில்தாஸ், சுர்முகி ராமன் *பிஹைண்ட்வுட்ஸ்* எழுதிய விமர்சனத்தில் "தங்கம் பழைய மசாலா கொண்ட பழைய கோலிவுட் பார்முலா, அந்த பழைய, அடக்குமுறை ஆணாதிக்க உணர்வுகள் இனிமேல் மினுமினுக்காது என்பதை நிரூபிக்கிறது". *Indiaglitz* எழுதிய விமர்சனத்தில் "ஒட்டுமொத்தமாக, திரைப்படத்தில் புதியதாகவோ, அல்லது புதுமையானதாகவோ எதுவும் இல்லை. ஆனால் இது ஒரு நகைச்சுவை அம்சத்துடன் பொழுதைபோக்குகிறது ".
# சுதாங்கன்

**சுதாங்கன்** (*Sudhangan*) இந்தியாவைச் சேர்ந்த ஒரு பத்திரிகையாளராவார். 1958 ஆம் ஆண்டு அக்டோபர் மாதம் 4 ஆம் தேதியன்று இவர் பிறந்தார். ரங்கராசன் என்பது சுதாங்கனின் இயற்பெயராகும். சுதாங்கன் திருநெல்வேலி மாவட்டத்தில் தாமிரபரணிக் கரையோரத்தில் அமைந்துள்ள தென் திருப்பதியைப் பூர்வீகமாகக் கொண்டவர்.  
பத்திரிகையாளர், நிருபர், ஆசிரியர், தொலைக்காட்சி தொகுப்பாளர், கட்டுரையாளர், அரசியல் ஆய்வாளர் மற்றும் நடிகர் என்ற பன்முகங்களுடன் சுதாங்கன் தமிழ் பத்திரிகை உலகில் இயங்கினார். சில திரைப்படங்கள் மற்றும் தொலைக்காட்சி நெடுந்தொடர்களிலும் இவர் நடித்தார். தமிழ் மொழி ஊடகங்களில் புலனாய்வு இதழின் தூணாகக் கருதப்பட்டார். தமிழ் சினிமா மற்றும் அரசியலை அடிப்படையாகக் கொண்ட வெளியீடுகளுக்காக சுதாங்கன் நன்கு அறியப்பட்டார். பத்திரிகையின் தலைமை ஆசிரியராக உயர்ந்த சுதாங்கன் 1992 ஆம் ஆண்டு வரை அந்த பதவியில் இருந்தார். *பின்னர் தினமணி* மற்றும் *தமிழன் எக்சுபிரசு* ஆகிய தமிழ் வார இதழ்களில் பணிபுரிந்தார்.  
மூத்த நடிகர் எம்.ஜி.ராமச்சந்திரன் மற்றும் எம்ஆர் ராதா இடையேயான ஆக்கப்பூர்வமான வேறுபாடுகள் மற்றும் சர்ச்சைகள் பற்றி சித்தரிக்கப்பட்ட அவரது பிரபலமான புத்தகம் *சுட்டாச்சு சுட்டாச்சு* தமிழ்நாட்டில் அதிகம் விற்பனையானது . சுதாங்கன் தொடக்கத்தில் சனவரி 1967 இல் எம்ஜிஆரின் தோல்வியுற்ற படுகொலை முயற்சியின் அடிப்படையில் *தினமணியின்* தலையங்க வெளியீடாக இந்தப் படைப்பை வெளியிட்டார். இதுவே பின்னர் சுட்டாச்சு சுட்டாச்சு என்ற பெயரில் புத்தகமாக மாற்றப்பட்டது.  
சுதாங்கன் தொலைக்காட்சியில் சேர்ந்து நிகழ்ச்சிகளை தயாரித்து வழங்கினார். 1996 ஆம் ஆண்டில் சிடார் விஜய்யுடன் ஒரு அரசியல் நிகழ்நேர தொலைக்காட்சி நிகழ்ச்சியின் அரசியல் ஆய்வாளராக சேர்ந்தார். பின்னர் மறைந்த மூத்த திரைப்பட இயக்குநர் கே.பாலச்சந்தரின் *மின்பிம்பங்கள் நிறுவனத்தில்* சேர்ந்தார். நாடாளுமன்ற தேர்தல் தொடர்பான நிகழ்ச்சிகளை தொகுத்து வழங்கினார். 2001 ஆம் ஆண்டு முதல் சுதாங்கன் ஜெயா தொலைக்காட்சியில் சேர்ந்தார் 2005 ஆம் ஆண்டு வரை அங்கு தொலைக்காட்சித் தொகுப்பாளராக பணியாற்றினார்.  
ஊடகங்கள் மற்றும் திரைப்படங்களில் பத்திரிக்கையின் நவீன சித்தரிப்பையும் சுதாங்கன் விமர்சித்தார். தமிழ்நாட்டின் நவீன பத்திரிகை சமூகத்திற்கு ஒரு துல்லியமான மற்றும் தெளிவான செய்தியை தெரிவிக்க முடியவில்லை என்றார். பத்திரிகைத் துறையில் சிறந்த சாதனைகளுக்காக கொல்கத்தாவில் சிடேட்சுமேன் விருதை வென்றார். இன்றுவரை, இந்த விருதைப் பெற்ற ஒரே தென்னிந்திய பத்திரிகையாளர் சுதங்கன் மட்டுமே என்ற சிறப்பு இவருக்கு உண்டு.
# சுதாங்கன்

## இறப்பு

2020 ஆம் ஆண்டு செப்டம்பர் மாதம் 12 ஆம் தேதியன்று 63 வயதில் சுதாங்கன் நுரையீரல் நோயால் இறந்தார்.
# சுதாங்கன்

## திரைப்படவியல்

- *அந்திமந்தரை* (1996)
- *காற்றுக்கென்ன வேலி* (2001)
# பூவா தலையா (2011 திரைப்படம்)

**பூவா தலையா** என்பது 2011 ஆண்டு வெளியான இந்தியத் தமிழ் அதிரடித் திரைப்படம் ஆகும். இப்படத்தை சஞ்சய் ராம் தயாரித்து, இயக்கியுள்ளார். இந்த படத்தில் கிருஷ்ணகுமார், உதயா, வாலி, செரின் ஷிரிங்கர், மேகா நாயர் ஆகியோர் நடித்துள்ளர். இந்த படம் இந்தியாவில் 29 ஏப்ரல் 2011 அன்று திரையரங்குகளில் வெளியிடப்பட்டது.
# பூவா தலையா (2011 திரைப்படம்)

## நடிப்பு

- கிருஷ்ணகுமார்
- உதயா
- வாலி
- செரின் ஷிரிங்கர்
- மேகா நாயர்
- ஸ்வேதா
- தீபன் சக்கரவர்த்தி
- தண்டபாணி
- அலெக்ஸ்
# பூவா தலையா (2011 திரைப்படம்)

## தயாரிப்பு

புதுமுகம் கிருஷ்ணகுமார் முன்னணி பாத்திரத்தில் நடிப்பதற்கு ஒப்பந்தம் செய்யப்பட்டார். மேலும் உதயா, சஞ்சய் ராமின் நெருங்கிய நண்பர் வாலி இப்படத்தில் நடிகராக அறிமுகமாகிறார். 2008 ஆகத்து 15 க்குள் வெளியிடத் தயாராக இருந்தது, ஆனால் பின்னர் பட வெளியீடு தாமதமானது.  
இப்படத்தை தயாரிப்பதாக இருந்த பாலு போத்தான், ராம் பிரகாசு ஆகியோரை மாற்றி சஞ்சய் ராமே தயாரிப்பில் ஈடுபட்டார். படம் வெளியாவதற்கு முன்பு, ஷெரின் தான் சம்பந்தபட்ட காட்சிகளின் படப்பிடிப்பு முடிக்கப்படவில்லை என்றும், இயக்குநர் மாறுபட்ட திரைக்கதையுடன் படத்தை வெளியிட முயற்சிப்பதாகவும் நடிகர் சங்கத்தில் புகார் அளித்தார். தயாரிப்பாளர் சஞ்சய் ராம் அவர் "மோசமாக நடித்தார்" என்று கூறினார்.
# பூவா தலையா (2011 திரைப்படம்)

## வெளியீடு

படம் 2011 ஏப்ரல் 29 அன்று வெளியிடப்பட்டது. வணிக ரீதியாக வெற்றி பெறவில்லை. *நவ்ரன்னிங்* எழுதிய விமர்சனத்தில், "பூவா தலையா என்பது கொலைக் கலையைத் திட்டமிட்டு செயல்படுத்தும் மிகைப்படுத்தப்பட்ட கதாபாத்திரங்களைக் கொண்ட ஒரு மோசமான கோரமான குண்டர் படம்." என்றது.
# நவீன இந்தியாவின் கோயில்கள்

**நவீன இந்தியாவின் கோயில்கள்** (*Temples of modern India*) என்பது இந்தியாவின் முதலாவது பிரதமர் சவகர்லால் நேரு உருவாக்கிய ஒரு சொற்தொடராகும்.  
சுதந்திரத்திற்குப் பிறகு இந்தியாவில் தொடங்கப்பட வேண்டிய அறிவியல் ஆராய்ச்சி நிறுவனங்கள், எஃகு ஆலைகள், மின் உற்பத்தி நிலையங்கள், அணைகள், அறிவியல் மற்றும் தொழில்துறைகளை விவரிப்பதற்காக பக்ரா நங்கல் அணை கட்டும் பணியைத் தொடங்கியபோது இச்சொற்றொடரை நேரு உபயோகித்தார்.  
இந்தத் திட்டங்கள் அனைத்தும் கனரகத் தொழில்கள் மற்றும் அறிவியல் ஆராய்ச்சி நிறுவனங்களின் இணைப்புடன் நவீன இந்தியாவின் வளர்ச்சி பற்றிய நேருவின் பார்வையின் ஒரு பகுதியாகும்.  
பெரும்பாலான பொதுத்துறை நிறுவனங்கள் மற்றும் ஐஐடி போன்ற அறிவியல் தொழில்நுட்ப நிறுவனங்கள் நேருவால் நவீன இந்தியாவின் பார்வையின் ஒரு பகுதியாக உருவாக்கப்பட்டன.
# சமத்ரா தொலைக்காட்சி கோபுரம்

**சமத்ரா தொலைக்காட்சி கோபுரம்** (*Samatra TV tower*) இந்தியாவின் குசராத்து மாநிலத்தில் உள்ள கட்சு மாவட்டத்தில் பூச்சு நகருக்கு மேற்கே 12 மைல் தொலைவில் சமத்ரா கிராமத்திற்கு அருகில் அமைந்துள்ளது. தொலைக்காட்சி மற்றும் வானொலி ஒளிபரப்புக்கு இக் கோபுரம் பயன்படுகிறது. 1999 ஆம் ஆண்டில் கோபுரத்தின் கட்டுமானப் பணிகள் நிறைவடைந்தன. 300 மீ (984 அடி) உயரம் கொண்ட சமத்ரா தொலைக்காட்சி கோபுரம் இந்தியாவில் அமைந்துள்ள எட்டாவது உயரமான அமைப்பாகும். உலக அளவில் இக்கோபுரத்தின் உயரம் 201 ஆவது உயரமான அமைப்பாக வரிசைப்பபடுத்தப்பட்டுள்ளது.
# நெல்லை சந்திப்பு (திரைப்படம்)

**நெல்லை சந்திப்பு** (*Nellai Santhippu*) என்பது 2012 ஆம் ஆண்டு வெளியான இந்தியத் தமிழ் மொழி குற்றவியல் படமாகும். கே.பி.பி நவீன் இயக்கிய இப்படத்தில் ரோகித், பூஷன், மேகா நாயர் தேவிகா ஆகியோர் நடித்துள்ளனர்.
# நெல்லை சந்திப்பு (திரைப்படம்)

## நடிகர்கள்

- ரோகித்
- பூசன்
- மேகா நாயர் லலிதா
- தேவிகா
- பி. எல். தேனப்பன்
- சரவண சுப்பையா சேதுவாக
- சங்கரகுரு ராஜா
- யோகி தேவராஜ் அண்ணாச்சியாக
- மயில்சாமி ஜவுளி விற்பனையாளராக
- லட்சுமி ராமகிருஷ்ணன் மருத்துவராக மற்ற முக்கிய வேடங்களில் புதுமுகம் பூஷன், மேகா நாயர், தேவிகா நடித்தார்கள், சரவண சுப்பையா ஒரு முக்கிய பாத்திரத்தில் நடித்தார்.
# நெல்லை சந்திப்பு (திரைப்படம்)

## இசை

இப்படத்தின் பாடல்களுக்கு யுகேந்திரன் இசையமைத்துள்ளார். *தி நியூ இந்தியன் எக்ஸ்பிரஸ்* எழுதிய விமர்சனத்தில், "கதை முடிச்சு ஈர்க்கக்கூடிய பரபரப்பூட்டும் திரைப்படமாக மாற்றக்கூடியது, ஆனால் அதில் தோல்வியடைந்துள்ளது". *மாலைமலரின்* விமர்சகர் படத்தின் கதையை பாராட்டினார், ஆனால் தொலைக் காட்சித் தொடர் போல கதையை நகர்த்தியிருப்பதை விமர்சித்தார்.
# பாக்ய தேவதை

***பாக்ய தேவதை*** (*Bhagya Devathai*) என்பது 1959 ஆம் ஆண்டு தாபி சாணக்கியா இயக்கிய இந்தியத் தமிழ் மொழித் திரைப்படமாகும். இந்த படத்தில் ஜெமினி கணேசன், சாவித்திரி ஆகியோர் முக்கிய கதாபாத்திரங்களில் நடித்திருந்தனர். இது தெலுங்கில் *பாக்ய தேவதா* என்ற தலைப்பில் தயாரிக்கப்பட்டது. இதுவும் தாபி சாணக்கியாவின் இயக்கத்தில் வெளிவந்தது.
# பாக்ய தேவதை

## நடிப்பு

திரைகளஞ்சியத்திலிருந்து தழுவி எடுக்கப்பட்ட பட்டியல் ஆகியோர் பின்னணிப் பாடியிருந்தனர்
| 1 | "கொக்கரக்கோ கூவிடிச்சம்மா" | பி. சுசீலா | 02:33 |
| --- | --- | --- | --- |
| 2 | "ஓ மாதா. . . தஞ்சமெந்திரன் " |  |  |
| 3 | "தானே தானான்னே" | திருச்சி லோகநாதன் & கே.ஜமுனா ராணி |  |
| 4 | "கவி பாடும் கண்களினாலே" | கண்டசாலா & கே.ஜமுனா ராணி | 02:45 |
| 5 | "மாதர்கள் வாழ்கையில் யந்திரமா" | கே.ஜமுனா ராணி |  |
| 6 | "இல்லற பூங்காவிலே இனியது ஆடும்" | காந்திசாலா & பி. சுசீலா | 03:59 |
| 7 | "ராஜாதி ராஜா வேஷம் போடு ராஜா" | K. ஜமுனா ராணி & குழு |  |
| 8 | "ஹர ஹர சிவா சிவா அம்பலா வாணா" | கண்டசாலா |  |
| 9 | "பாவம் ஓரிடமா, பழியும் ஓரிடமா" | திருச்சி லோகநாதன் | } |
# துணை

**துணை** (*Thunai*) என்பது 1982 ஆம் ஆண்டு வெளியான இந்தியத் தமிழ்த் திரைப்படமாகும். துரை தயாரித்து இயக்கிய இந்தப் படத்தில் சிவாஜி கணேசன், சரிதா, எம். ஜி. சக்கரபாணி, சுரேஷ் ஆகியோர் நடித்தனர். சங்கர் கணேஷ் இசையமைத்தனர். இப்படம் 1 அக்டோபர் 1982 அன்று வெளியானது.
# துணை

## நடிப்பு

- சிவாஜி கணேசன்
- சரிதா
- எம். ஜி. சக்கரபாணி
- சுரேஷ்
- ராதா
- வி. கே. ராமசாமி
- சுகுமாரி
- சுபலேகா சுதாகர்
# துணை

## இசை

இப்படத்திற்கு சங்கர் கணேஷ் இசையமைத்திருந்தனர்.  
- "காற்று நடந்தது" - பி ஜெயச்சந்திரன், வாணி ஜெய்ராம்
- "அடேய் உனக்கும்" - டிஎம் சௌந்தரராஜன்
- "அன்பே துணை" - மலேசியா வாசுதேவன்
# மாங்காய் ஊறுகாய்

**மாங்காய் ஊறுகாய்** என்பது ஊறுகாய் வகைகளுள் ஒன்றாகும். இது மாங்காயினைப் பயன்படுத்தித் தயாரிக்கப்படுகின்றது. இது தெற்கு மற்றும் தென்கிழக்கு ஆசியாவில் மிகவும் பிரபலமானது. புளிப்பு/காரமான இந்த ஊறுகாய் வணிக ரீதியாகவும் கிடைக்கிறது.
# மாங்காய் ஊறுகாய்

## வகைகள்

இந்தியாவில் தயாரிக்கப்படும் ஊறுகாய் பிற பகுதியில் தயாரிக்கப்படும் காற்றில்லா நொதித்தல் பிறகு கூடுதலாக மசாலா கலவையினைச் சேர்ப்பதன் காரணமாக வேறுபடுகிறது. ஊறுகாய் என்பது முக்கிய பக்க உணவுகள் குறிப்பாகத் தயிர்ச் சாதத்துடன் பரிமாறப்படுகிறது. ஊறுகாய் தயாரிக்கப் பல வகையான காய்கறிகள் பயன்படுத்தப்படுகின்றன. இருப்பினும், பச்சை மா அல்லது மென்மையான மாம்பழம் ஊறுகாய் மாங்காய் ஊறுகாய் தயாரிக்கப் பயன்படுத்தப்படும் மிகவும் பிரபலமான பழ வகையாகும். தயாரிக்கப்படும் இடம் மற்றும் பயன்படுத்தப்படும் மசாலாப் பொருள்களைப் பொறுத்துப் பல வகையான மாங்காய் ஊறுகாய்கள் வேறுபடுகின்றன. ஆனால் பரந்த அளவில் இரண்டு வகைகள் உள்ளன: முழு மா வடுவினையே (மா பிஞ்சு) பயன்படுத்தி தயார் செய்வதும் மாங்காய்களைச் சிறு சிறு துண்டுகளாக வெட்டித் தயாரிக்கப்படுவதும் என் இரண்டு வகைப்படும். மாவடு ஊறுகாய் தென்னிந்தியாவில் மிகவும் பிரபலமான பாரம்பரிய வகையாகும். இதற்காகக் குறிப்பிட்ட மா வகைகள் உள்ளன. உப்பு, காய்கறி எண்ணெய் மற்றும் காரமான மசாலாப் பொருட்களின் கலவையைப் பயன்படுத்தி மாவடு ஊறுகாய் தயாரிக்கப்படுகின்றன. இது மிகவும் கவனமாகச் சுகாதாரமாகத் தயார் செயல்படுவதால் பல ஆண்டுகளாக ஊறுகாய் கெட்டுப்போகாமல் இருக்கும்.
# மாங்காய் ஊறுகாய்

## வகைகள்

### மாங்காய் துண்டு ஊறுகாய்

ஊறுகாய் செய்யும் போது நீண்ட காலத்திற்கு மிருதுவாக இருக்கக்கூடிய மாங்காயினைப் பயன்படுத்தி துண்டு ஊறுகாய் தயாரிக்கப்படுகிறது. இந்த வகை மாம்பழம் பிரத்தியேகமாக இனப்பெருக்கம் செய்யப்பட்டு பயன்பாட்டுக்காக ஒட்டப்படுகிறது. இருப்பினும், தரத்தைப் பற்றிக் கவலைப்படாவிட்டால் பெரும்பாலான மாம்பழ வகைகளைப் பயன்படுத்தி ஊறுகாய் செய்யலாம். மிகவும் பிரபலமான மாங்காய் ஊறுகாய்களில் ஒன்று "ஆவக்காய்" ஊறுகாய் என்று அழைக்கப்படுகிறது. இது "உரகயா" என்றும் அழைக்கப்படுகிறது. மேலும் இது மசாலா மற்றும் சுவைக்குப் பெயர் பெற்றது. இது பொதுவாக இது அரிசி சோற்றுடன் அல்லது சாஸ் போன்று மற்ற சாதங்களுடன் சாப்பிடப்படுகிறது. இது தென்னிந்தியாவில், குறிப்பாக ஆந்திர மாநிலத்தின் முக்கிய உணவாகும்.  
பாக்கித்தானில், *சிந்திரி* போன்ற மா வகைகள் மாங்காய் ஊறுகாய் உற்பத்தியில் பிரதானமானவை.
# மாங்காய் ஊறுகாய்

## ஊறுகாய் மாங்காய் சட்னி

இது சட்னி போன்று தயாரிக்கப்படும் ஊறுகாய் ஆகும்.
# மாங்காய் ஊறுகாய்

## கடுமங்கோ

இது மாங்காய் ஊறுகாயின் மாறுபாடு. இந்த வகையான ஊறுகாய் மென்மையான மாம்பழத்தினைப் பயன்படுத்தித் தயாரிக்கப்படுகிறது. மாம்பழங்கள் வளரத் தொடங்கும் போது சிறிய மாம்பழங்கள் சேகரிக்கப்படுகின்றன. இந்த ஊறுகாயில் மாம்பழம் துண்டுகளாக வெட்டப்படவில்லை. முழு மாம்பழமும் ஊறுகாய் வடிவத்தில் தயாரிக்கப்படுகிறது.
# மாங்காய் ஊறுகாய்

## இதையும் பார்க்கவும்

- புரோங் மாங்கா
- சுந்தோ– குசராத்தில் தயார் செய்யப்படும் ஊறுகாய்
- இந்திய உணவுமுறை
- கலவை ஊறுகாய்– பல்வேறு வகையான காய்கறிகளைப் பயன்படுத்தி தயாரிக்கும் ஊறுகாய்
- பழ ஊறுகாய்– வினிகரைப் பயன்படுத்தித் பழங்களை பதப்படுத்தி தயார் செய்யப்படும் பொருள்
- ஊறுகாயிடல் - உப்பு அல்லது வினிகரில் உணவைப் பதப்படுத்தல்
- தென்னாசிய ஊறுகாய்
# புரோங் மாங்கா

***புரோங் மாங்கா*** (*Burong mangga*) என்பது பிலிப்பீன்சு நாட்டின் துணை உணவாகும். இது மாம்பழத்துடன் உப்பு, சர்க்கரை, மற்றும் தண்ணீர் கலந்து தயாரிக்கப்படுகிறது. முதலில் தண்ணீரும் சர்க்கரையும் மாங்காய் ஊற்றுவதற்கு முன், கொதிக்கவைத்துக் குளிர்விக்கப்படுகிறது. சில வகைகளில் காரத்திற்காக மிளகாய் தூள் கலவை சர்க்கரை நீர் கலவையுடன் சேர்க்கப்படுகிறது. பாரம்பரிய புரோங் மாங்கா உப்பு கரைசலைப் பயன்படுத்தித் தயாரிக்கப்படுகிறது. பகுதி அளவு விளைந்த பழுக்காத அல்லது ஓரளவு பழுத்த மாம்பழங்கள் இக்கலவையில் ஊரவைத்து *புரோங் மாங்கா* தயாரிக்கப்படுகிறது. புரோங் மாங்கா தயாரிக்க ’கரபாவோ' மற்றும் 'பிகோ' மாம்பழ வகைகள் பயன்படுத்தப்படுகின்றன.
# புரோங் மாங்கா

## இதையும் பார்க்கவும்

- மாங்காய் ஊறுகாய்
# லெபனான் தேவதாரு

**லெபனான் தேவதாரு** (*Cedrus libani*) என்பது பினாசியேக் குடும்பத்தில் உள்ள மர இனமாகும். இது கிழக்கு நடுநிலம் ஆற்றுப்பள்ளத்தாக்கு மலைப்பகுதிக்குரிய மரமாகும். இது பெரும் மாறாப் பசுமை ஊசியிலை மரமாகவும் பாரிய சமய, வரலாற்று முக்கியத்துவங்களைக் கொண்டதாகவும் மத்திய கிழக்கு பண்பாட்டில் காணப்படுகின்றது. இம்மரங்களை பண்டைய எகிப்தியர்கள் கடல் வழியாக எகிப்திற்கு கொண்டு சென்றது குறித்து எகிப்திய இலக்கியங்களில் குறிப்பிடப்பட்டுள்ளது. சுமேரியர்களின் கில்கமெஷ் காப்பியத்திலும் தேவதாரு மரக்காடுகளை குறித்துள்ளது. தேவதாரு மரம் லெபனான் நாட்டின் தேசிய சின்னமாகவும், பரவலாக பூங்காக்களில் அலங்கார மரமாகவும் பயன்படுத்தப்படுகிறது.
# சுந்தோ

**சுந்தோ** (*Chhundo*)(குஜராத்தி: છૂંદો, இந்தி: छुन्दो) என்பது ஒரு வகையான இந்திய ஊறுகாய் தயாரிப்பு ஆகும். இது துருவிய பச்சை மாங்காயுடன் சேர்க்கப்பட்ட மசாலாக் கலவையாகும். இது இந்தியத் துணைக் கண்டத்தின் உணவு வகைகளில் ரோட்டி, கறி ஆகியவற்றைக் கொண்டுள்ளது. இது பல்வேறு பழங்கள் மற்றும் காய்கறிகளுடன் தயாரிக்கக்கூடிய ஒரு பொதுவானதாகும். சுந்தோ குறிப்பாக கத்தியவாடி உணவாகும்; ஆனால் குசராத்து முழுவதும் உண்ணப்படுகிறது.  
மாம்பழம் பருவகால பழம் என்பதால் இந்தியாவில் கோடைக் காலத்தில் (ஏப்ரல் -ஜூலை) மட்டுமே அதிகமாகக் கிடைப்பதால், பெரும்பாலான மாங்காய் ஊறுகாய்கள் இந்த நேரத்தில் எண்ணெய் அல்லது சர்க்கரை அடிப்படையாகக் கொண்டு தயாரிக்கப்பட்டு பின்னர் பெரிய கண்ணாடி கொள்கலன்களில் பாதுகாக்கப்படுகின்றன. இதனால் சுந்தோ மற்றும் பிற ஊறுகாய்கள் ஆண்டு முழுவதும் பயன்பாட்டிற்குக் கிடைக்கின்றன.
# சுந்தோ

## சொற்பிறப்பியல்

சுந்தோ என்பதற்குக் குசராத்தி மொழியில் *நசுக்கப்பட்டது* என்று பொருள். இதன் தோற்றத்தின் ஆதாரங்கள் தெரியவில்லை என்றாலும், மற்ற பிரபலமான இந்திய ஊறுகாய்களுடன், சுந்தோவும் முரப்போவும் இரண்டு வகையான மாம்பழ சுவைகள் கொண்ட குசராத்தி உணவுகளில் தினமும் உட்கொள்ளப்படுகின்றன.
# சுந்தோ

## வரலாறு

சுந்தோ குசராத்தின் கத்தியவர் பகுதியில் தோன்றியதாக நம்பப்படுகிறது.
# சுந்தோ

## தயாரிப்பு

முன்னர் குறிப்பிட்டபடி, சுந்தோவின் மிகவும் பிரபலமான வகை அரைத்த மாம்பழங்களுடன் தயாரிக்கப்படுகிறது. அன்னாசி சுந்தோ பழங்கள் கொண்டு தயாரிக்கப்படும் மற்ற ஊறுகாயாகும்.
# சுந்தோ

## ஊட்டச்சத்து

ஒரு நேரச் சேவை சுந்தோவில் 61 கலோரிகள், 0 கொழுப்பு அல்லது கொல்ஸ்டிரால், சோடியம் மற்றும் கார்போவைதரேட்டு அடங்கியுள்ளது. இது சர்க்கரை பாகில் தயாரிக்கப்பட்டுப் பாதுகாக்கப்படுவதால், இதன் முக்கிய ஆற்றல் கூறு சர்க்கரை ஆகும். இதில் உயிர்ச்சத்து சி மற்றும் ஏ அடங்கியுள்ளது.
# சுந்தோ

## இதையும் பார்க்கவும்

- தென்னாசிய ஊறுகாய்
- மாங்காய் ஊறுகாய்
# கல்யாணி நாயர்

**கல்யாணி நாயர்** (Kalyani Nair) இந்தியாவின் சென்னையைச் சேர்ந்த ஓர் பாடகியாவார். இ இவர் முக்கியமாக தமிழ்த் திரையுலகில் பணி புரிகிறார். பள்ளி மாணவியாக இருக்கும்போதே, இவர் முதன்முதலில் கைரளி தொலைக்காட்சியில் *சிம்பொனி* என்ற நிகழ்ச்சியில் தோன்றினார்.மாசிலாமணி என்ற படத்தில் இவர் பாடிய "டோரா டோரா அன்பே டோரா " என்ற பாடலும், பார்த்திபன் கனவு என்ற படத்தில் இடம் பெற்ற "பக் பக் பக் ஹே மாடப்புறா", தம்பி வெட்டோத்தி சுந்தரம் என்ற படத்தில் "ஹே கொலைகாரா அனலாச்சு" என்ற பாடலும், எம் மகன் படத்தின்" குண்டு குண்டு கண்ணு" பாடலும் மிகவும் பிரபலமானது.  
இவர், கேரளாவின் திருவனந்தபுரத்தில் பிறந்தார். சென்னை எத்திராஜ் மகளிர் கல்லூரியில் பொருளாதாரத்தில் இளங்கலை பட்டம் பெற்றுள்ளார். பாடகர் ஹரிஹரன் ஒரு விழாவில் பாடியபோது இவருடைய குரலை பிரகாசமான எதிர்காலம் கொண்டதாக விவரித்தார்.
# கல்யாணி நாயர்

## தொழில்

இவரது தந்தை, யு. ஜி. குமார் இராணுவத்தில் பணிபுரிந்ததால் பெரும்பாலும் வட இந்தியாவில் பள்ளிப்படிப்பை மேற்கொண்டார். இவருடைய மாமா ஒரு இசைக்கலைஞர் என்பதால் இவர் இந்துஸ்தானி இசையைக் கற்கும் வாய்ப்பு கிடைத்தது. தற்போது சென்னையில், பின்னி கிருஷ்ணகுமார் என்பவர் இவரது ஆசிரியராக இருக்கிறார். தன்னுடன் தமிழ் திரைப்படங்களில் பல பாடல்களைப் பாடிய பாடகர் வி. பிரதீப் குமாரை மணந்தார்.  
இவர், வித்தியாசாகர் இசையில் "சத்யம்" , "கொச்சி ராஜாவு" என்ற படங்களிலும், ஓசப்பச்சான் இசையில் 'தஸ்கரவீரன்' படத்திலும் 'கனா கண்டே'வில் இடம் பெற்ற பிரபலமான மூலை திருகும் போன்ற பாடல்களையிம் பாடியுள்ளார். கருவறைப் பூக்கள் (இந்தியாவில் திருநங்கைகள் மக்கள் பற்றிய முதல் திரைப்படம்) படத்தில் இடம் பெற்ற "சோகத்தை சொல்லி அழ" என்ற பாடலையும் பாடியுள்ளார்.  
சமீபத்தில் ஆனந்தம் ஆனந்தமே.. படத்தின் தெலுங்கு பதிப்பான *சீதம்மா வாகிட்லோ சிரிமல்லி செட்டு"* படத்தில் "ஆறடுகுலு உண்டாடா" என்ற பாடலைப் பாடியுள்ளார்.
# பலராம தாசன்

**பலராம தாசன்** (*Balarama Dasa*) (1474-1522) பலராம் தாஸ் என்றும் உச்சரிக்கப்படும் இவர் ஓர் ஒடியா கவிஞரும் எழுத்தாளரும் ஆவார். இவர் பக்தி இலக்கியத்தின் காலத்தில் ஒடியா இலக்கியமான பஞ்சசகாவின் ஐந்து சிறந்த கவிஞர்களில் ஒருவராக இருந்தார். இவர் பஞ்ச சகாவின் மூத்தவராக இருந்தார். இவர் தண்டி இராமாயணம் என்றும் அழைக்கப்படும் ஜகமோகன இராமாயணத்தை எழுதினார்.
# பலராம தாசன்

## சொந்த வாழ்க்கை

இவரது ஆரம்பகால வாழ்க்கையைப் பற்றி அதிகம் அறியப்படவில்லை. இவரது தந்தை சோமநாத் மொகாபத்ரா, ஒடிசாவின் மூன்றாவது கஜபதி பேரரசர் பிரதாபருத்ர தேவனின் அரசவையில் பணிபுரிந்தார். ஓர் கல்வியாளரான இவர் சமசுகிருதத்தை நன்கு அறிந்திருந்தார். இவர் ஜெகன்நாதரின் பக்தரானார். இவரது நடுத்தர வயதில் சைதன்யருடன் தொடர்பிலிருந்தார். மேலும் அவரால் வைணவ சமயத்தில் சேர்ந்தார் என்று கூறப்படுகிறது. புரிக்கு யாத்திரை சென்றபோது கோனார்க் அருகே உள்ள அமிண்டியா கிராமத்தில் இவர் இறந்திருக்கலாம் என்று கருதப்படுகிறது. இந்த கிராமத்திற்கு அருகில் இவருக்கு ஒரு நினைவுச்சின்னம் உள்ளது.
# பலராம தாசன்

## இலக்கியப் படைப்புகள்

தாச ராமாயணத்தை ஒடியாவுக்கு மொழிபெயர்த்தார். இது ஜகமோகன ராமாயணம் அல்லது தண்டி ராமாயணம் என்றும் அழைக்கப்படுகிறது. இது ஒரு மொழிபெயர்ப்பாக இருந்தாலும், பலவற்றில் அசலிலிருந்து மாறுபடுகிறது. சில பகுதிகளில் இவர் அசல் உரைக்கு எதிராக செல்கிறார். மேலும் சில பகுதிகளில் அசல் உரையை நெருக்கமாக பின்பற்றுகிறார். இன்னும் சில பகுதிகளில் இவர் முற்றிலும் புதிய கதைகளை உருவாக்குகிறார்.  
இவர் பகபத் கீதையை ஒடியாவில் மொழிபெயர்த்ததன் மூலம் புதிய அடிப்படைகளை உடைத்தார். இதற்கு முன் மெய்யியல், இறையியல் நூல்கள் ஒடியாவில் மொழிபெயர்க்கப்படவில்லை. சரளா தாசரின் ஒடிய மகாபாரதத்தில் கூட, பகவத்கீதையை உள்ளடக்கிய பகுதி ஆசிரியரால் தவிர்க்கப்பட்டது. பலராம தாசர் பகவத்கீதையின் மொழிபெயர்ப்பிற்காக அர்ச்சகர்களால் துன்புறுத்தப்பட்டார்.
# யஷ்வந்த் சிங் பர்மார்

**யஷ்வந்த் சிங் பர்மார்** (*Yashwant Singh Parmar*) (4 ஆகத்து 1906 - 2 மே 1981) ஒரு இந்திய அரசியல்வாதி. இவர் இந்திய தேசிய காங்கிரஸின் தலைவராகவும், இமாச்சலப் பிரதேச மாநிலத்தின் முதல் முதலமைச்சராகவும் இருந்தார். அவர் பர்ஹானுக்கு அருகிலுள்ள சன்ஹலாக் கிராமத்தில் ஒரு முன்னாள் ராஜ்ய மாநிலமான சிர்மௌரில் ஒரு ராஜபுத்திர குடும்பத்தில் பிறந்தார். இவர் லாகூரில் உள்ள கிறிஸ்துவக் கல்லூரியில் பயின்றார். பின்னர் 1944 ஆம் ஆண்டில் லக்னோ பல்கலைக்கழகத்தில் முனைவர் பட்டம் பெற்றார் 1946 ஆம் ஆண்டில் இந்திய அரசியலமைப்பு சபை உருவாக்கப்பட்டவுடன், அவர் சட்டமன்றத்தில் இமாச்சல பிரதேசத்தை பிரதிநிதித்துவப்படுத்தினார்.
# யஷ்வந்த் சிங் பர்மார்

## தனிப்பட்ட வாழ்க்கை

இவர் 1906 ஆம் ஆண்டு ஆகத்து 4 ஆம் தேதி சீர்மௌர் மாவட்டத்தின் சன்ஹலாக் கிராமத்தில் பிறந்தார். இவர் லக்னோ பல்கலைக்கழகத்தில் முனைவர் பட்டம் பெற்றார்.
# பலராமன் (இதழ்)

பலராமன் (Balarama) என்பது இந்திய வாராந்திர சித்திரக்கதை இதழாகும். கேரள மாநிலம் கோட்டயத்தைச் சேர்ந்த மலையாள மனோரமா குழுமத்தின் *எம்.எம். பப்ளிகேஷன்ஸ்* என்ற புத்தக நிறுவனத்தால் மலையாள மொழியில் வெளியிடப்படுகிறது. இது தற்போது இந்தியாவில் அதிகம் வாசிக்கப்படும் 8<sup>வது</sup> ஆங்கிலமற்ற சித்திரக்கலை இதழாகவும், 5<sup>வது</sup> அதிகம் படிக்கப்படும் மலையாள சித்திரக்கலை இதழாகவும் இருக்கிறது. இந்தியாவில் அதிகம் படிக்கப்படும் குழந்தைகள் சித்திரக்கலை இதழாகவும் இது உள்ளது.  
1972இல் ஒரு மாத இதழாகத் தொடங்கியப் பத்திரிகை நவம்பர் 1984இல் மாதமிருமுறை வெளியாகும் இதழாக மாறியது. இறுதியாக 1999இல் வாராந்திரமாக வெளிவரத் தொடங்கியது. வாராந்திர இதழ் ஒவ்வொரு வெள்ளிக்கிழமையும் வெளிவருகின்றன. புத்தகத்தின் உள்ளடக்கத்தில் கட்டுக்கதைகள், பாடல்கள், பாரம்பரிய இலக்கியங்கள், பல்வேறு புதிர்கள் போன்றவை உள்ளன.  
பலராமன் அமர் சித்ரா கதையுடன் அதன் பல தசாப்த கால கூட்டணிக்குப் பெயர் பெற்றது. பத்திரிக்கையானது அமெரிக்க இதழ்களான டிஸ்னி காமிக்ஸ், ஹென்றி, டென்னிஸ் தி மெனஸ், டோரா தி எக்ஸ்புளோரர், ஸ்பைடர் மேன், பேட்மேன், மாயாவி , மாண்ட்ரேக் தி மேஜீசியன் போன்றவற்றுடன் கூட்டணி சேர்ந்து அவைகளின் படைப்பையும் வெளியிடுகிறது .  
மலையாள மனோரமா இந்தியாவில் *நேஷனல் ஜியோகிராஃபிக் கிட்ஸ்*, *மனோரமா டெல் மீ ஒய்*, *பலராமன் டைஜஸ்ட்*, *கலிக்குடுக்கா*, *மேஜிக்பாட்*, *அக்கட் பக்கட்*, *கலரிங் புக்ஸ் அன்ட் பலராமன் அமர் சித்ரா கதை* போன்றவற்றை வெளியிடுகிறது.
# பலராமன் (இதழ்)

## இதையும் காண்க

- மாயாவி
- தி ஜங்கிள் புக்
- சோட்டா பீம்
- ஸ்பைடர் மேன்
- டார்சான் (கதாப்பாத்திரம்)
- டோரா தி எக்ஸ்புளோரர்
# பி. வீரசேனன்

**பி.வீரசேனன்** (*P. Veerasenan*) சிங்கப்பூரைச் சேர்ந்த குறிப்பிடத்தக்க ஒரு தொழிற்சங்கவாதியாவார்.இவர் முன்னோர்கள் தமிழகத்தின் நாகப்பட்டினத்தை பூர்வீகமாகக் கொண்டவர்கள்.பிரித்தானிய காலனியாதிக்கத்தின் போது நாகப்பட்டினத்திலிருந்து கப்பல் மூலம் தோட்டதொழிலாளர்களாவும், ரயில்வே தொழிலாளர்களாவும் இலங்கை, மியான்மார், மலேசியா, சிங்கப்பூர் என பல நாடுகளில் குடியமர்த்தப் பட்டனர். இவரது தந்தைப்பெயர் செட்டிப்புலம் மொட்டைபழனி. இவரது பெற்றோர் இவருக்கு தங்கள் குலத் தெய்வமாகிய |தெற்குவீரன் பெயரினை வீரசிங்கன் என வைத்தனர். வீரசேனன் இவர் சிங்கப்பூர் பொது தொழிலாளர் சங்கத்தின் நிலைக் குழுவின் தலைவராகவும், சிங்கப்பூர் தொழிற்சங்க கூட்டமைப்பின் துணைத் தலைவராகவும் இருந்துள்ளார். இவரது வாழ்க்கையில், பான் மலேசியத் தொழிற்சங்க கூட்டமைப்பின் முன்னாள் தலைவர் எசு.ஏ கணபதி மற்றும் மலாயா பொதுவுடமைக் கட்சியின் (சிபிஎம்) தலைவரும் தற்போதைய பொதுச் செயலாளராக உள்ளவருமான அப்துல்லா சிடி ஆகியோருடன் இவர் நட்புறவில் இருந்தார்.
# பி. வீரசேனன்

## அரசியல் செயல்பாடு

கணபதியை தொடர்ந்து பான் மலாயன் தொழிற்சங்க கூட்டமைப்பின் தலைவராக வீரசேனன் பதவியேற்றார். 1946 ஆம் ஆண்டு ஆகத்து மாதம் 18 ஆம் தேதியன்று இவரது தலைமையில் சிங்கப்பூர் தொழிற்சங்கங்களின் கூட்டமைப்பு சிங்கப்பூரில் 5000 பேரின் பெரும் போராட்டத்தை ஏற்பாடு செய்தது. வீரசேனன் மலாயன் அரசாங்கத்தின் குடியேற்றக் கொள்கையை கடுமையாக விமர்சித்தார். மலாயாவுக்கு அதிகமான இந்தியத் தொழிலாளர்களைக் கொண்டுவருவதற்கான அரசாங்கத்தின் பேச்சுவார்த்தைக்கும் கண்டனம் தெரிவித்தார். இந்திய தொழிலாளர்களிடையே ஆல்ககால் தயாரிப்புகளைத் தடை செய்வதையும் இவர் ஆதரித்தார். ஏனெனில் இது தொழிலாளர்கள் மீது பாதகமான விளைவை ஏற்படுத்தும் எனக் கருதினார். மலேயாவில் இந்திய சமூகத்தை பிரதிநிதித்துவப்படுத்தாத ஆலோசனைக் குழுவையும் வீரசேனன் கண்டனம் செய்தார். இந்திய அரசு, இந்திய தேசிய காங்கிரசு , இந்திய பொதுவுடமைக் கட்சி மற்றும் அகில இந்திய முசுலீம் லீக் கட்சி ஆகிய அமைப்புகளுக்கு, மலாயாவிற்கு இந்தியர்களின் உத்தேச வருகையை இருமுறை சரிபார்க்குமாறு சிங்கப்பூர் தொழிற்சங்க கூட்டமைப்பு வேண்டுகோள் விடுத்தது.
# பி. வீரசேனன்

## இறப்பு

19 மார்ச் 1949 ஆம் ஆண்டு மார்ச்சு மாதம் 19 ஆம் தேதியன்று எசுஏ கணபதி ராவாங்கில் உள்ள நீர்வீழ்ச்சி தோட்டத்தில் கைது செய்யப்பட்டார். 1949 ஆம் ஆண்டு மே மாதம் 3 ஆம் தேதியன்று இவரது நண்பர் எசு.ஏ.கணபதி தூக்கிலிடப்படுவதற்கு ஒரு நாள் முன்னதாக ஆங்கிலேயர்களால் சுட்டுக் கொல்லப்பட்டார். இவரது முகாம் மலையன் இனங்கள் விடுதலை இராணுவத்தின் முதல் படைப்பிரிவு தலைமையகம் என்று இராணுவ பேச்சாளரால் விவரிக்கப்பட்டது.
# என். மோகனன்

**என். மோகனன்** (*N. Mohanan*) (27 ஏப்ரல் 1933 - 3 அக்டோபர் 1999) ஓர் மலையாள -மொழிச் சிறுகதை எழுத்தாளரும், தென்னிந்தியாவின் கேரளாவைச் சேர்ந்த புதின எழுத்தாளருமாவார். 1998இல் *இன்னாலதே மழை* என்ற நூலுக்காக கேரள சாகித்ய அகாதமி விருது பெற்றார். *நின்டே கதை (என்டேயும்), துக்கத்தின்டே ராத்திரிகள், பூஜக்கெடுக்காத பூக்கள், என். மோகனன்டெ கதைகள், சேஷபத்திரம், நுனையின் சனிகதகள் தேடி, சிநேகத்தின் வியாகரணம், நிஷேதா ராஜ்யத்தில் ராஜாவு, ஓரிக்கல்* உள்ளிட்ட பத்து சிறுகதைத் தொகுப்புகளை வெளியிட்டுள்ளார். இவர், கோட்டயம் மாவட்டம்]] பளை அமனகர இல்லத்தைச் சேர்ந்த ஏ. என். நாராயணன் நம்பூதிரி - பிரபல மலையாள எழுத்தாளர் லலிதாம்பிகா அந்தர்ஜனம் ஆகியோரின் மகனாவார்.
# என். மோகனன்

## சுயசரிதை

இவர் ஏப்ரல் 27, 1933 அன்று கோட்டயம் மாவட்டம் இராமபுரத்தில் பிறந்தார். இராமபுரத்தின் செயின்ட் அகஸ்டின் ஆங்கிலப் பள்ளியிலும் திருவனந்தபுரம் பல்கலைக்கழகக் கல்லூரியிலும்படித்தார். காலடி ஸ்ரீ சங்கரா கல்லூரியில் இவர் மலையாள ஆசிரியராகவும் பணியாற்றினார். பின்னர், கேரள அரசின் கலாச்சார விவகார இயக்குநராகவும் பணியாற்றினார். கேரள மாநில திரைப்பட மேம்பாட்டுக் கழகத்தின் இயக்குநராக பணிபுரிந்து 1988இல் சேவையிலிருந்து ஓய்வு பெற்றார்.
# என். மோகனன்

## இறப்பு

மோகனன், அக்டோபர் 3, 1999 அன்று இறந்தார்.
# துணை உணவு

**துணை உணவு** (*Side dish*) என்பது உணவு அல்லது முதன்மை உணவுடன் உண்ணப்படும் உணவுப் பொருளாகும்.
# துணை உணவு

## பொதுவான வகைகள்

சாலட், உருளைக்கிழங்கு மற்றும் ரொட்டி போன்ற பக்க உணவுகள் பொதுவாக மேற்கத்திய நாடுகளில் முதன்மை உணவுடன் பயன்படுத்தப்படுகின்றன. அரிசி மற்றும் கூஸ்கஸ், ஐரோப்பா முழுவதும் மிகவும் பிரபலமாக முதன்மை உணவாக, குறிப்பாக அலுவல் ரீதியான உணவின் போது பரிமாறப்படுகிறது. மத்திய கிழக்கு உணவில் இரவு விருந்துகளிலும் கூஸ்கஸ் பொதுவாக பரிமாறப்படுகிறது.  
ஒரு உணவின் பெயரைத் தகுதிப்படுத்தும் பெயரடைப் பொருளாகப் பயன்படுத்தும்போது, **"துணை"** என்ற சொல் பொதுவாக அதிக அளவில் உண்ணப்படும் உணவுடன் சிறிய அளவில் பரிமாறப்படும் சிறிய பகுதி உணவைக் குறிக்கிறது. உதாரணமாக, ஒரு "சாலட்" பொதுவாக ஒரு சிறிய கிண்ணத்தில் அல்லது சாலட் தட்டில் பரிமாறப்படுகிறது. ஆனால் முதன்மை உணவானது பெரிய உணவு தட்டில் பரிமாறப்படும்.  
இறைச்சி அடிப்படையிலான முக்கிய உணவோடு வழக்கமான அமெரிக்க உணவில் காய்கறி துணை உணவு பரிமாறப்படுகிறது. இந்த துணை உணவு சில நேரங்களில் சாலட் மற்றும் ரொட்டி, உருளைக்கிழங்கு, அரிசி அல்லது பாஸ்தா போன்ற மாப்பொருள் ஆகியவை அடங்கும்.  
**சில பொதுவான பக்க உணவுகள் பின்வருமாறு:**
மற்றும் வேகவைத்த பீன்சு அடங்கியது]]  
- அசுபாரகசு
- அவித்த பீன்ஸ்
- வேகவைத்த உருளைக்கிழங்கு
- பச்சை பூக்கோசு
- முட்டைக்கோசு
- பூக்கோசு
- கோல்ஸ்லா
- இரவு உணவுகள் அல்லது ரொட்டி
- பிரெஞ்சுப் பொரியல் அல்லது ஸ்டீக் பொரியல்
- பச்சை அவரை
- கீரைகள்
- மக்கரோனி சாலட்
- மக்ரோனி மற்றும் பாலாடைக்கட்டி
- பிசைந்து உருளைக்கிழங்கு
- காளான்கள்
- பாஸ்தா சாலட்
- உருளைக்கிழங்கு கலவை
- சாலட் (பெரும்பாலும் "சைட்" சாலட்)
- வறுத்த காளான்கள்
- ஸ்குவாஷ்  
சில உணவகங்கள் துணை உணவாக முதன்மை உணவின் விலையில் சேர்க்கப்பட்ட உணவினை வரையறுக்கப்பட்ட தேர்வின் அடிப்படையில் வழங்குகின்றன. மாறாக, சில நேரங்களில் துணை உணவுகள் *லா கார்டே* மெனுவிலிருந்து தனித்தனியாக பெறப்படுகின்றன. இந்த உணவை மற்ற உணவுகளுடன் மட்டுமே கேட்டுப் பெற முடியும் என்பது குறிக்கப்பட்டோ, குறிக்கப்படாமலோ இருக்கலாம்.  
பிரஞ்சுப் பொரியல் என்பது துரித உணவு உணவகங்கள் மற்றும் பிற அமெரிக்க உணவகங்களில் வழங்கப்படும் ஒரு பொதுவான துணை உணவாகும். பிரஞ்சு பொரியலின் அதிக கொழுப்பு மற்றும் கலோரி உள்ளடக்கம் விமர்சனத்திற்கு உள்ளானதால், சில துரித உணவகங்கள் சாலட் போன்ற பிற பக்கத் துணை உணவுகளைப் பிரஞ்சு பொரியலுக்கு மாற்றாக வழங்குகின்றன.
# துணை உணவு

## "பக்க உணவு"

**பக்க உணவு** என்ற தொடர்புடைய சொற்றொடர் "துணை உணவிற்கு" க்கு ஒத்த சொல்லாக இருக்கலாம் . உதாரணமாக, இரவு விருந்தில் உணவுடன் சாலட் பக்க உணவாக வழங்கப்படலாம்.
# துணை உணவு

## இதையும் பார்க்கவும்

- உணவுக் கூம்பகம்
# ரவி குமார் தாகியா

**இரவிக்குமார் தாகியா** (**Ravi Kumar Dahiya**), இந்தியாவின் அரியானா மாநிலத்தைச் சேர்ந்த குத்துச்சண்டை வீரர் ஆவார். இவர் 2021 டோக்கியோ ஒலிம்பிக் போட்டியில் ஆகஸ்டு 5, 2021 அன்று ஆடவர் 57 கிலோ எடைப்பிரிவு குத்துச்சண்டையில் இறுதிப் போட்டியில் கலந்து கொண்டு வெள்ளிப் பதக்கம் வென்றார். இவர் அரையிறுதிப் போட்டியில் கஜகஸ்தான் நாட்டின் நூரிஸ்லாம் சயனேவை வென்று, இறுதிச் சுற்றுக்குத் தகுதி பெற்றுள்ளார்.  
முன்னர் இவர் 2019 உலக குத்துச்சண்டைப் போட்டியில் 57 கிலோ எடைப் பிரிவில் வெண்கலப் பதக்கம் வென்றுள்ளார்.
# ரவி குமார் தாகியா

## பன்னாட்டுப் போட்டிகள்

### ஒலிம்பிக்

| வருடம் | போட்டி | இடம் | நிகழ்வு | தரம் | எதிர் போட்டியாளர் |
| --- | --- | --- | --- | --- | --- |
| 2021 | 2020 கோடைக்கால ஒலிம்பிக் விளையாட்டுப் போட்டிகள் | தோக்கியோ | மற்போர் 57 கிலோ எடைப் பிரிவில் | } |  |
# ரவி குமார் தாகியா

## பன்னாட்டுப் போட்டிகள்

### உலக வாகையாளர்

| வருடம் | போட்டி | இடம் | நிகழ்வு | தரம் | எதிர் போட்டியாளர் |
| --- | --- | --- | --- | --- | --- |
| 2019 | 2019 உலக மல்யுத்தப் போட்டி | அஸ்தானா | 57 கிலோ | } |  |
# ரவி குமார் தாகியா

## பன்னாட்டுப் போட்டிகள்

### யு23 உலக வாகையாளர் போட்டி

| வருடம் | போட்டி | இடம் | நிகழ்வு | தரம் | எதிர் போட்டியாளர் |
| --- | --- | --- | --- | --- | --- |
| 2018 | 2018 உலக மல்யுத்த யு23 போட்டி | புக்கரெஸ்ட் | 57 கிலோ | } |  |
# ரவி குமார் தாகியா

## பன்னாட்டுப் போட்டிகள்

### உலக இளையோர் வாகையர் போட்டி

| வருடம் | போட்டி | இடம் | நிகழ்வு | தரம் | எதிர் போட்டியாளர் |
| --- | --- | --- | --- | --- | --- |
| 2015 | 2015 உலக இளையோர் மல்யுத்தப் போட்டி | சல்வாதோர் தா பாகியா | 56 கிலோ | } |  |
# ரவி குமார் தாகியா

## இதனையும் காண்க

- 2020 டோக்கியோ ஒலிம்பிக்
# என். எம். மோகன்

**என். எம். மோகன்** (*N. M. Mohan*) (1949-2012) ஓர் இந்திய சித்திரக்கதை எழுத்தாளரும், பத்திரிக்கையாசிரியரும், பத்திரிகை மற்றும் விளம்பர வடிவமைப்பாளரும், காட்சிப்படுத்தல் மற்றும் கட்டடக்கலை ஆலோசகரும் ஆவார். இவர் மலையாளத்தில் சித்திரக்கதை பத்திரிகை வெளியீட்டின் முன்னோடிகளில் ஒருவராகவும், கேரளாவில் பல பிரபலமான நகைச்சுவை கதாபாத்திரங்களை உருவாக்கியவராகவும் அறியப்படுகிறார். இவர் மலையாள சித்திரக்கதை இதழான பூம்பட்டா, பலராமன் ஆகியவற்றின் ஆசிரியராகப் பணியாற்றினார்.  
பல கலைஞர்களுடனும் சித்திரக்கதை படைப்பாளர்களுடன் குறிப்பாக மாயாவி, லுத்தாப்பி மற்றும் பல கற்பனை கதாபாத்திரங்களை தயார் செய்த பிரதீப் சாத்தே, எம். மோகன்தாஸ் போன்றவர்களுடன் இணைந்து, எளிய, இயற்கையான கருப்பொருள்களை அறிமுகப்படுத்தினார். மேலும், பூம்பட்டா, பலராமன் இதழ்களின் எழுச்சியில் முக்கியப் பங்கு வகித்தார்.
# என். எம். மோகன்

## சுயசரிதை

மோகன், 1949ஆம் ஆண்டு கேரளாவின் பாலை என்ற ஊரில் தொழிலதிபர் என். ஜி. பாஸ்கரன் நாயர் என்பவருக்கு மகனாகப் பிறந்தார். பளை, புனித தாமஸ் கல்லூரியிலும், சங்கனாச்சேரி, என்எஸ்எஸ் கல்லூரியிலும் படித்தார். இவர் வைக்கம் சந்திரசேகரன் நாயரின் மகள் லதா என்பவரை மணந்தார். இவர் கோட்டயத்திலுள்ள நட்டாச்சேரி, செருநாரகம் சாலை, பாலமுண்டக்கல் வீட்டில் வசித்து வந்தார்.
# என். எம். மோகன்

## பணிகள்

மோகன், *சித்திரகார்த்திகா* என்ற மலையாளப் பத்திரிக்கையில் தனது வாழ்க்கையைத் தொடங்கினார் (திருவனந்தபுரத்தில் இருந்து வைக்கம் சந்திரசேகரன் நாயரால் வெளியிடப்பட்டது). பின்னர் இவர் மலையாளத்தில் முன்னோடி சித்திரக்கதைப் பத்திரிகைகளில் ஒன்றான பூம்பட்டாவுக்கு மாறினார். மேலும், 1983 முதல் 2012 வரை "பலராமன்" என்ற இதழின் பொறுப்பாளராக பணியாற்றினார். *பலராமா டைஜஸ்ட்*, மலையாள அமர் சித்ரா கதை, *மேஜிக் பாட் அன்ட் வொய் டெல் மீ வொய்* போன்ற அதன் பல சகோதர வெளியீடுகளின் வெளியீட்டில் இவர் முக்கியப் பங்கு வகித்தார்.
# என். எம். மோகன்

## இறப்பு

மோகன், மாரடைப்பால் 12 திசம்பர் 2012 அன்று இறந்தார்.
# காஞ்சிரப்பள்ளி

**காஞ்சிரப்பள்ளி** (*Kanjirappally*) தென்னிந்திய மாநிலமான கேரளா மாநிலத்தின் கோட்டயம் மாவட்டத்திலுள்ள ஒரு நகரமாகும். இது மாவட்டத் தலைநகரிலிருந்து சுமார் 38கி.மீ. (24மைல்) தூரத்திலுள்ளது.
# காஞ்சிரப்பள்ளி

## பெயர்க் காரணம்

காஞ்சிரப்பள்ளி என்ற பெயர் இந்த இடங்களில் அதிகமாகக் காணப்படும் எட்டி (மலையாளம்: காஞ்சிர மரம்) மரத்திலிருந்து தோன்றியதாக நம்பப்படுகிறது.
# காஞ்சிரப்பள்ளி

## போக்குவரத்து

தேசிய நெடுஞ்சாலை (பழைய தே.நெ.எண் 220 கொல்லம் - தேனி இப்போது 83 ) காஞ்சிராப்பள்ளியை முக்கிய அருகிலுள்ள நகரங்களுடன் இணைக்கிறது. கோட்டயம் - குமுளி சாலை காஞ்சிராப்பள்ளியை முண்டக்காயம் போன்ற முக்கிய அருகிலுள்ள நகரங்களுடன் இணைக்கிறது. கோட்டயம் ( 38கி.மீ. ), குட்டிக்கானம் ( 34கி.மீ.), குமுளி ( 72கி.மீ. ), பொன்குன்னம் ( 5கி.மீ. )  
அருகிலுள்ள கொச்சி பன்னாட்டு வானூர்தி நிலையம் நெடும்பாசேரியில் உள்ளது. அருகிலுள்ள தொடர் வண்டி நிலையம் கோட்டயம், சங்கனாச்சேரியில் உள்ளது. அருகிலுள்ள கேரள மாநிலச் சாலைப் போக்குவரத்துக் கழகப் பேருந்து நிலையம் பொன்குன்னத்தில் உள்ளது .
# காஞ்சிரப்பள்ளி

## போக்குவரத்து

### சபரிகிரி பன்னாட்டு வானூர்தி நிலையம்

பத்தனம்திட்டா மாவட்டத்தின் எல்லையில் அமைந்துள்ள சபரிமலை பக்தர்களின் பயணத்தை எளிதாக்குவதாக எருமேலி மணிமாலையில் உள்ள ஹாரிசன் தோட்டங்களின் செருவள்ளி தோட்டத்தில் ம் ஒன்றை, கேரளாவின் 5வது பன்னாட்டு வானூர்தி நிலையமான சபரிகிரி பன்னாட்டு வானூர்தி நிலையத்தின் கட்டுமானத்தை 19 ஜூலை 2017 அன்றுஅறிவித்துள்ளது.  
காஞ்சிரப்பள்ளி சட்டமன்றத் தொகுதி பத்தனம்திட்டா மக்களவைத் தொகுதியின் ஒரு பகுதியாகும்.
# காஞ்சிரப்பள்ளி

## பிரபலங்கள்

- அக்கம்மா செரியன்
# சக்தி சௌந்தர்ராஜன்

**சக்தி சௌந்தர் ராஜன்** (*Shakti Soundar Rajan*) என்பவர் ஒரு இந்திய திரைப்பட இயக்குநர் ஆவார். இவர் முதன்மையாக தமிழகத் திரைப்படத்துறையில் பணியாற்றுகிறார்.
# சக்தி சௌந்தர்ராஜன்

## தொழில்

2010 இல் வெளியான *நாணயம்* திரைப்படத்தின் வழியாக இவர் இயக்கநராக அறிமுகமானார். நான்கு ஆண்டுகளுக்குப் பிறகு, 2014இல் *நாய்கள் ஜாக்கிரதை* என்ற திரைப்படத்தை இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வர்வேற்பைப் பெற்றது. இந்த படத்திற்கு பிறகு, சக்தி தொழில் வாழ்கையில் ஒரு உயர்வைப் பெற்றார். *மிருதன்* (2016) படத்தில் நடைபிண படத்தையும், *டிக் டிக் டிக்* (2018) இல் ஒரு விண்வெளிப் படத்தையும் தொடர்ந்து, சக்தி சௌந்தர் ராஜன் நாட்டின் முதல் நேரடி-அசைவூட்ட படத்தோடு வந்தார். இவரது *டெடி* (2021) இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் ஆகும். மேலும் ரஜினிகாந்தின் *கோச்சடையானுக்குப்* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது தமிழ் படம். என்ற பெருமையைப் பெற்றது.
# சக்தி சௌந்தர்ராஜன்

## இயக்கும் பாணி

சக்தி சௌந்தர் ராஜன் ஹாலிவுட் படங்களுடன் ஒப்பிடுகையில் தமிழ்த் திரைப்படங்களில் புதிய கருத்துருக்களை அறிமுகப்படுத்தியவர். இவரது இரண்டாவது படமான *நாய்கள் ஜாகிரதை* படமானது நாயை முக்கிய கதாநாயகனாகக் கொண்ட முதல் தமிழ் திரைப்படமாகும். இவரது மூன்றாவது படமான, *மிருதன்* தமிழ் மொழியில் நடைபிணங்களை அடிப்படையாகக் கொண்ட முதல் இந்தியப் படம். இவரது நான்காவது படமான, *டிக் டிக் டிக்*, இந்தியாவின் முதல் தமிழ் விண்வெளி படம் ஆகும். ராஜனின் அண்மைய படமான *டெடி*, இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் மற்றும் ரஜினிகாந்தின் *கோச்சடையானுக்குப்* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது தமிழ் படம் ஆகும்.  
தனது முதல் இரண்டு படங்களுக்கு, ராஜன் இசையமைப்பாளர்கள் ஜேம்ஸ் வசந்தன் மற்றும் தரண் குமார் ஆகியோருடன் இணைந்து பணியாற்றினார். அதன் பிறகு இவர் தனது அடுத்தடுத்த படங்களுக்கு இசையமைப்பாளர் இமானுடன் பணிபுரிந்தார்.
# சக்தி சௌந்தர்ராஜன்

## திரைப்படவியல்

| இயக்குநர் | எழுத்தாளர் |  |
| --- | --- | --- |
| 2010 | *நாணயம்* |  |
| 2014 | *நாய்கள் ஜாக்கிரதை* |  |
| 2016 | *மிருதன்* |  |
| 2018 | *டிக் டிக் டிக்* |  |
| 2021 | *டெடி* | } |
# ஜலேஷ்வர் மகதோ

**ஜலேஷ்வர் மகதோ** (*Jaleswar Mahato*) இந்தியாவின் ஜார்கண்ட் மாநிலத்தைச் சேர்ந்த அரசியல்வாதி ஆவார். இவர் 2000 முதல் 2009 வரை பாக்மாரா சட்டமன்றத் தொகுதியைப் பிரதிநிதித்துவப்படுத்தினார். இவர் ஐக்கிய ஜனதா தளம் கட்சியின் சட்டமன்ற உறுப்பினராக இத்தொகுதியை பிரதிநிதித்துவப்படுத்தினார். இவர் ஐக்கிய ஜனதா தளத்தின் ஜார்கண்ட் மாநிலத் தலைவராக இருந்தார். இவர் ஜார்க்கண்ட் மாநிலத்தின் அமைச்சராக இருந்த காலத்தில் முழு மாநிலத்திலும் உள்கட்டமைப்பு வசதிகள் மேம்படுத்தப்பட்டதாக அறியப்படுகிறது. இவரது பதவிக்காலத்தில் அப்பழுக்கற்ற ஆளுமையாக அறியப்பட்டுள்ளார். இவர் பாக்மாராவில் இருந்த காலத்தில் செய்யப்பட்ட பல்வேறு உள்கட்டமைப்பு மேம்பாடுகளை இன்னும் காணலாம். இவர் பீகார் முதலமைச்சர் நிதிஷ் குமாருக்கு நெருக்கமான தலைவராக அறியப்படுகிறார். இவர் தனது கிரேட் ஜார்க்கண்ட் இயக்க ஆர்வலர் மறைந்த பினோத் பிஹாரி மகதோவின் மாணவராக தனது அரசியல் வாழ்க்கையைத் தொடங்கினார். தற்போது அவர் உள்ளூர் நிலக்கரி மாஃபியாவுக்கு எதிராக செயல்பட்டு வருகிறார்.  
ஜலேஷ்வர் மகதோ 29 டிசம்பர் 2018 அன்று புதுதில்லியில் ராகுல் காந்தி முன்னிலையில் காங்கிரஸில் சேர்ந்தார்.
# சபீர் கல்லரக்கல்

**சபீர் கல்லரக்கல்** (*Shabeer Kallarakkal*) என்பவர் ஒரு இந்திய நடிகர் ஆவார். இவர் தமிழ்த் திரைப்படமான *சார்பட்டா பரம்பரை* (2021) படத்தில் "டான்சிங் ரோஸ்" என்ற பாத்திரத்தில் நடித்ததற்காக சிறப்பாக அறியப்படுகிறார்.
# சபீர் கல்லரக்கல்

## தொழில்

*ஆய்த எழுத்து* (2004) படத்தில் சபீர் அங்கீகரிக்கப்படாத பாத்திரத்தில் தோன்றினார். பின்னர் இவர் நாடகக் கலைஞரானாக இருந்துவந்தார். லட்சுமி ராமகிருஷ்ணனின் *நெருங்கி வா முத்தமிடாதே* (2014) படத்தில் முக்கியக் கதாபாத்திரத்தில் நடித்ததன் மூலம் சபீர் முழுநீள திரைப்படத்தில் அறிமுகமானார். நடிகைகள் பியா பஜ்பை, சுருதி ஹரிஹரன் ஆகியோருடன் இணைந்து, சபீர் பெட்ரோல் நெருக்கடியில் சிக்கிய ஒரு சரக்குந்து ஒட்டுநர் பாத்திரத்தை சித்தரித்தார். இவரது முதல் படத்தில் இவரது நடிப்பின் பின்னணியில், இவர் *54321* (2016) இல் நடித்தார். சபீர் இந்த படத்தில் முக்கிய எதிர்மறை பாத்திரத்தில் நடித்தார். இவரது நாடக அனுபவம், நடிக்கும் திறன் காரணமாக தான் இவரை தேர்ந்தெடுத்ததாக இயக்குநர் கூறினார்.  
*2018 இல் அடங்க மறு* (2018) படத்தில் சபீர் ஒரு சிறிய பாத்திரத்தில் நடித்தார். பின்னர் இவர் *பேட்ட* (2019) படத்தில் ஒரு பாத்திரத்தில் நடிக்க கார்த்திக் சுப்பராஜிடம் ஒப்பந்தமானார்.
# சபீர் கல்லரக்கல்

## திரைப்படவியல்

| 2004 | *ஆய்த எழுத்து* | அங்கீகரிக்கப்படாத பாத்திரம் |
| --- | --- | --- |
| 2014 | *நெருங்கி வா முத்தமிடாதே* | சந்துரு சுப்ரமணியம் |
| 2016 | *54321* | விக்ரம் |
| 2018 | *அடங்க மறு* | புவனேஷ் |
| 2019 | *பேட்ட* | அர்ஜித் |
| 2021 | *டெடி* | ஹரிஷ் |
| *சார்பட்டா பரம்பரை* | டேன்சிங் ரோஜா |  |
| 2025 | *தண்டகாரண்யம்* |  |  
; ஆவணப்படங்கள்  
- *Where The Trees Sing* (2017)
# கலப்பு ஊறுகாய்

**கலப்பு ஊறுகாய்** (*Mixed pickle*) என்பது கலவை ஊறுகாய் ஆகும். இந்த ஊறுகாய் பல்வேறு காய்கறிகள் கலந்து தயாரிக்கப்படுகிறது. கலப்பு ஊறுகாய் மற்ற ஊறுகாய்களைப் போலவே உண்ணப்படுகிறது. பல்வேறு உலக உணவு வகைகளில் கலப்பு ஊறுகாய் காணப்படுகிறது.  
அமெரிக்க உணவில், கலப்பு ஊறுகாய் பொதுவாக வெள்ளரி, பூக்கோசு, வெங்காய துண்டு, குடை மிளகாய், மசாலா, பூண்டு, வெந்தயம், மிளகாய், மிளகுத்தூள், மற்றும்புளிங்காடி கலந்து தயாரிக்கப்படுகிறது. சர்க்கரை போன்ற இனிப்புப் பொருள் சேர்க்கப்படுவதைப் பொறுத்து கலப்பு ஊறுகாய்கள் இனிப்பு அல்லது புளிப்புச் சுவையுடன் காணப்படும்.  
இங்கிலாந்து உணவுகளில், கலப்பு ஊறுகாய்களில் பொதுவாகச் சிறிய முழு வெங்காயம், கெர்கின்ஸ் மற்றும் பூக்கோசு சேர்க்கப்படுகிறது.  
இந்திய உணவு வகைகளில், கலப்பு ஊறுகாயில் பழங்கள் (உதாரணமாக, மாம்பழம் மற்றும் தேசிப்பழம்) மற்றும் காய்கறிகள் அதிகமாக இருக்கும். இந்திய ஊறுகாய் மேற்கத்திய ஊறுகாய்களைப் போலல்லாமல் எண்ணெயைப் பயன்படுத்தித் தயாரிக்கப்படுகிறது. மேலும் புளிங்காடிக்குப் பதிலாக எலுமிச்சை சாறு அல்லது வேறு சில அமிலங்களைப் புளிப்புப் பொருளாகப் பயன்படுத்துகின்றனர். மேலும் இதில் இடத்திற்குத் தக்கவாறு வேறுபாடுகள் உள்ளன.  
கலப்பு ஊறுகாய்களுக்கான சமையல் குறிப்புகளைச் சீனச் சமையல் வகைகளில் காணலாம்.
# கலப்பு ஊறுகாய்

## இதையும் பார்க்கவும்

- சட்னி
- ஊறுகாய்
- மாங்காய் ஊறுகாய்
# எலுமிச்சை ஊறுகாய்

**எலுமிச்சை ஊறுகாய்** (*Pickled lime*) என்பது துணை உணவு ஆகும். இந்த வகை ஊறுகாய் எலுமிச்சை பழம் கொண்டு தயாரிக்கப்படுகிறது. இதில் எலுமிச்சையானது ஊறுகாய் இடுவதன் மூலம் கெட்டுப்போகாமல் பாதுகாக்கப்படுவதுடன் சுவையேற்றப்படுகிறது.
# எலுமிச்சை ஊறுகாய்

## வரலாறு

19ஆம் மற்றும் 20ஆம் நூற்றாண்டின் ஆரம்பத்தில், வடகிழக்கு அமெரிக்காவிற்கு மேற்கிந்தியத் தீவுகளிலிருந்து எலுமிச்சை ஊறுகாய் ஏற்றுமதி செய்யப்பட்டது. 19ஆம் நூற்றாண்டின் நடுப்பகுதியில், எலுமிச்சை ஊறுகாய்க்கு நியூயார்க்கில் அதிக தேவை இருந்தது. 19ஆம் நூற்றாண்டின் பிற்பகுதியில் இவை பெரும்பாலும் பாஸ்டனுக்கு ஏற்றுமதி செய்யப்பட்டன.
# எலுமிச்சை ஊறுகாய்

## இங்கிலாந்தில்

19ஆம் நூற்றாண்டின் நியூ இங்கிலாந்தில் அறியப்பட்ட எலுமிச்சை ஊறுகாய், லூயிசா மே அல்காட் எழுதிய *லிட்டில் வுமன்* நாவலின் கற்பனை கதாபாத்திரமான ஆமி உட்கொண்டது போல, தேசி எலுமிச்சையின் பெரிய துண்டுகளாக வெட்டப்பட்டு, உப்புநீரில் மூன்று முதல் நான்கு வாரங்களுக்கு ஊறவைத்து தயார் செய்யப்பட்டவையாகும். இறக்குமதியாளர்கள் இவற்றை மிகக் குறைந்த இறக்குமதி வரி விகிதத்தில் இறக்குமதி செய்து சில்லறை விற்பனையாளர்களிடம் பிரித்து விற்றனர். இதனால் பள்ளிக்குச் செல்லும் குழந்தைகள் எளிதில் எடுத்துச் செல்ல வழிவகுத்தது.
# எலுமிச்சை ஊறுகாய்

## பயன்பாடு

எலுமிச்சை ஊறுகாய் சில நேரங்களில் தனியாக, சிற்றுண்டியாக உண்ணப்படுகிறது. சில இனிப்பு சுவைகளைத் தயாரிப்பதில் இவை மூலப்பொருளாகவும் பயன்படுத்தப்படுகிறது.
# எலுமிச்சை ஊறுகாய்

## செய்முறை

எலுமிச்சை இந்திய உணவுமுறை உணவு வகைகளுக்கு இன்றியமையாத மூலப் பொருளாகும். மேலும் பல வகையான ஊறுகாய்கள் தயாரிக்க எலுமிச்சைப் பயன்படுகின்றது. எ.கா. இனிப்பு எலுமிச்சை ஊறுகாய், உப்பு ஊறுகாய் மற்றும் எலுமிச்சை சட்னி . இதன் தயாரிப்பில் சேர்க்கைப் பொருட்கள் பிராந்தியத்தைப் பொறுத்து மாறுபடுகிறது. ஆனால் செய்முறை பெரும்பாலும் ஒரே மாதிரியாக உள்ளது. எலுமிச்சை துண்டுகளாக்கப்பட்டு, கடுகு, மிளகாய் மற்றும் மஞ்சள் போன்ற பல்வேறு மசாலாப் பொருட்களுடன் கலக்கப்பட்டு, பின்னர் உப்பு சேர்த்து மூடிய நிலையில் சூரிய ஒளியில் வைத்து காற்று புகாமல் பல வாரங்கள் வைத்துப் பயன்படுத்தப் படுகிறது.  
ஐக்கிய இராச்சியத்தில் இந்திய உணவகங்கள் பெரும்பாலும் அப்பளம் எலுமிச்சை ஊறுகாயைத் தொடக்க உணவாக வழங்குகின்றன.
# அனில் குமார் சந்தா

**அனில் குமார் சந்தா** (Anil Kumar Chanda) (பிறப்பு 23 மே 1906-21 ஏப்ரல் 1976) இந்திய தேசிய காங்கிரஸின் உறுப்பினராக இந்திய பாராளுமன்றத்தின் கீழ்சபையான மக்களவைக்கு தேர்ந்தெடுக்கப்பட்டார். அவர் வெளியுறவுத்துறை துணை அமைச்சராகவும், பின்னர் பிரதமர் ஜவஹர்லால் நேருவின் அமைச்சகத்தில் வேலைகள், வீட்டுவசதி மற்றும் வழங்கல் துறை அமைச்சகத்தின் துணை அமைச்சராகவும் இருந்தார். இவர் லண்டன் ஸ்கூல் ஆஃப் எகனாமிக்ஸ் அண்ட் பொலிடிகல் சயின்ஸில் படித்து சாந்திநிகேதனில் இரவீந்திரநாத் தாகூரின் தலைமைச் செயலாளராகப் பணியாற்றினார். இவரும் இவரது மனைவி ராணி சந்தாவும் (1912-1997) அவரது வாழ்க்கையின் கடைசி பதின்ம ஆண்டுகளில் இரவீந்திரநாத் தாகூரின் நெருங்கிய தோழமைகளாக இருந்தனர். இராணி சந்தா அந்த காலத்தின் சில அழகான நினைவுகளை வங்காள வாசகர்களுக்கு பரிசளித்தார். இவர்களுக்கு அபிஜித் சந்தா என்ற ஒரு மகன் இருந்தார். அவர்கள் இறுதியில் சாந்திநிகேதனில் குடியேறினர்.
# பிரவீணா

**பிரவீணா** (*Praveena*) என்பவர் ஒரு இந்திய திரைப்பட மற்றும் தொலைக்காட்சி நடிகை மற்றும் குரல் கலைஞர் . ஏசியாநெட் தொலைக்காட்சி நிகழ்ச்சியான *தேவி மகாத்மியத்தில்* சக்தி / பார்வதி தேவி பாத்திரத்திற்காக இவர் அறியப்படுகிறார். இது இந்தியாவின் மிக நீண்ட புராணத் தொடராகும். இவர் பல மலையாளப் படங்கள் மற்றும் பல முன்னணி தொலைக்காட்சித் தொடர்களில் முன்னணி மற்றும் துணைப்பாத்திரங்களில் நடித்துவருகிறார்.  
1992 ஆம் ஆண்டு *கௌரி* திரைப்படத்தின் மூலம் இவர் நடிப்புத் தொழிலுக்கு வந்தார். 1998 ஆம் ஆண்டில் *அக்னிசாட்சி* மற்றும் 2008 இல் *ஒரு பெண்ணும் ரெண்டாணும்* ஆகிய படங்களில் நடித்ததற்காக இரண்டாவது சிறந்த நடிகைக்கான கேரள அரசு திரைப்பட விருது உட்பட பல பாராட்டுக்களைப் பெற்றுள்ளார் 2010 இல் எலெக்ட்ரா மற்றும் 2012 இல் *இவன் மேகரூபன்* ஆகிய படங்களுக்காக சிறந்த பின்னணி குரல் கலைஞருக்கான கேரள அரசு திரைப்பட விருதைப் பெற்றார்.
# பிரவீணா

## தொழில்

டி. பத்மநாபனின் விருது பெற்ற புதினமான கௌரியின் தழுவலில் பிரவீணா குழந்தை நட்சத்திரமாக அறிமுகமானார். அதைத் தொடர்ந்து இவர் சப்தசுவரங்கள் என்ற நிகழ்ச்சிக்காக தூர்தர்சனில் தோன்றினார். பின்னர் பிரவீணா மலையாள திரையுலகில் அனில் பாபுவின் கலியூஞ்சல் (1997) மூலம் அறிமுகமானார், அதில் திலீப்புக்கு ஜோடியாக நடித்தார். மின்னர் அக்னிசாட்சி, இங்லீஷ் மீடியம், வசந்தியும் லட்சுமியும் பின்னே நானும் , ஸ்வர்ணம், ஒரு பெண் ரெண்டாணும் உட்பட பல படங்களில் தோன்றினார். ஓரல் மாத்ரம் தி டுரூத், எழுப்புண்ணா தரகன் ஆகிய படங்களில், இவர் மம்மூட்டியின் சகோதரியின் கதாபாத்திரத்தில் நடித்தார்.  
இவர் கேரள அரசு திரைப்பட விருதை நான்கு முறை வென்றுள்ளார். 1998 ஆம் ஆண்டில், *அக்னிசாட்சியில்* நடித்ததற்காக இரண்டாவது சிறந்த நடிகைக்கான கேரள அரசு திரைப்பட விருதை வென்றார். மேலும் 2008இல் *ஒரு பெண்ணும் ரெண்டாணும்* என்ற படத்தில் நடித்த பாத்திரத்திற்காக அதே விருதை வென்றார். 2010 மற்றும் 2011 ஆம் ஆண்டுகளில், முறையே *எலெக்ட்ரா* மற்றும் *இவன் மேகரூபனுக்காக* சிறந்த பின்னணி குரல் கலைஞருக்கான கேரள அரசு திரைப்பட விருதை வென்றார்.  
இவர் மழவில் மனோரமா தொலைக்காட்சியில் சுவப்னம், மேகம் மவுனம் ஆகிய தொடர்களில் நடித்துள்ளார். கைரளி தொலைக்காட்சியில் *மம்மி & மீ*, ஏசியநெட்டில் காமெடி ஸ்டார்ஸ், ஸ்டார் சிங்கர் உள்ளிட்ட பல உண்மைநிலை நிகழ்ச்சிகளில் நடுவராக இருந்துள்ளார்.  
இவர் ஜோதிமயிக்காக என்வீ வீடு அப்புவின்டேயில், காவ்யா மாதவனுக்கு மிழி ரண்டு மற்றும் சதானந்தந்தே சமயமும் பத்மப்ரியாவுக்காக அம்ருதம் போன்ற படங்களில் பின்ணணி குரல் கலைஞராக பணியாற்றியுள்ளார்.
# பிரவீணா

## தனிப்பட்ட வாழ்க்கை

பிரவீணா 11 ஏப்ரல் 1978 இல் ராமச்சந்திரன் நாயர் மற்றும் லலிதாபாய்க்கு பிறந்தார். அவருடைய தந்தை ஓய்வு பெற்ற கல்லூரி பேராசிரியர். பிரவீணாவின் அண்ணன் பிரமோத் நாயர், அமெரிக்காவில் மென்பொருள் பொறியாளராக வேலை செய்கிறார். இவர் துபாயில் வங்கியாளராக பணியாற்றிய பிரமோத் என்பவரை திருமணம் செய்து கொண்டார், அதைத் தொடர்ந்து இவர் நடிப்பில் இருந்து சிறிது காலம் இடைவெளி எடுத்துக்கொண்டார். இந்த தம்பதிக்கு ஒரு மகள் உள்ளார்.
# பிரவீணா

## விருதுகள்

**கேரள அரசு திரைப்பட விருது**  
- 1998: இரண்டாவது சிறந்த நடிகை - *அக்னிசாட்சி*
- 2008: இரண்டாவது சிறந்த நடிகை - *ஒரு பெண்ணும் ரெண்டாணும்*
- 2010: சிறந்த பின்னணி குரல் கலைஞர் - *எலெக்ட்ரா*
- 2011: சிறந்த பின்னணி குரல் கலைஞர் - *இவன் மேகரூபன்*  
**ஏசியநெட் தொலைக்காட்சி விருதுகள்**  
- 2005- சிறந்த நடிகை - மேகம்
- 2011- மிகவும் பிரபலமான நடிகை - தேவிமஹாத்யம்
- 2018- சிறந்த கதாபாத்திர நடிகை- கஸ்தூரிமான்  
**கேரள திரைப்பட விமர்சகர்கள் சங்க விருதுகள்**  
- திரைப்பட விமர்சகர் விருது 1999 (சிறந்த நடிகை) - வசந்தியும் லட்சுமியும் பின்னே நானும், சபல்யம், அக்னிசாட்சி  
**சன் குடும்பம் விருதுகள்**  
- 2018 - சிறந்த தாய்க்கான சன் குடும்பம் விருதுகள் -பிரியமானவள்
# பிரவீணா

## தொலைக்காட்சி

### தொலைக்காட்சி தொடர் நடிகையாக

| 2002 | கங்கா | கங்கா | மலையாளம் | டிடி மலையாளம் |
| --- | --- | --- | --- | --- |
| 2003 | ஸ்வப்னம் | ஜானகி | ஏஷ்யாநெட் |  |
| 2004 | மேகம் | கிருஷ்ணா |  |  |
| 2004–2005 | தம்பத்ய கீதங்கள் |  |  |  |
| 2005 | ஸ்வரம் | அம்ருதா தொலைக்காட்சி |  |  |
| 2006 | மின்னாரம் | ஏஷ்யாநெட் |  |  |
| மௌனம் | சூர்யா தொலைக்காட்சி |  |  |  |
| 2007 | நந்தனம் |  |  |  |
| பிரயாணம் |  |  |  |  |
| 2008 | சுவாமி அய்யப்பன் | தட்சாயணி | ஏஷ்யாநெட் |  |
| 2008–2012 | தேவிமகாத்மியம் | தேவி | *ஆதி பராசக்தி* என்ற பெயரில் தமிழ் மற்றும் தெலுங்கில் மொழிமாற்றம் செய்யப்பட்டது |  |
| 2008 | நம்ம குடும்பம் | மகாலட்சுமி | தமிழ் | கலைஞர் தொலைக்காட்சி |
| 2009–2011 | மகாராணி | சந்தியா | விஜய் தொலைக்காட்சி |  |
| 2010–2011 | ஆதி பராசக்தி | காமாட்சி தேவி | விஜய் தொலைக்காட்சி |  |
| 2010 | மழையரியதே | ஆச்சு | மலையாளம் | சூர்யா தொலைக்காட்சி |
| 2011 | சில நேரங்கலில் சில மனுஷ்யர் | கங்கா | அம்ருதா தொலைக்காட்சி |  |
| 2012 | சபரிமலை ஸ்ரீதர்மசாஸ்தா | தேவி | ஏஷ்யாநெட் |  |
| ஸ்ரீ பத்மநாபம் | தன்கா | அம்ருதா தொலைக்காட்சி |  |  |
| மலகாமர் | அக்னெஸ் | மழவில் மனோரமா |  |  |
| 2012– 2014 | மோகக்கடல் | கிருஷ்ணா | சூர்யா தொலைக்காட்சி |  |
| 2013 | உளக்கடல் | கைரளி தொலைக்காட்சி |  |  |
| 2014 | கௌரி | தூர்தர்ஷன் |  |  |
| வடு | ஹேமா | சூர்யா தொலைக்காட்சி |  |  |
| 2015–2019 | பிரியமானவள் | உமா | தமிழ் | சன் தொலைக்காட்சி |
| 2017 - 2020 | கஸ்தூரிமான் | சேதுலட்சுமி | மலையாளம் | ஏஷ்யாநெட் |
| 2019 - 2020 | மகராசி | செண்பகம் | தமிழ் | சன் தொலைக்காட்சி |
| 2020-தற்போது வரை | ராஜா ராணி பருவம் 2 | சிவகாமி | விஜய் தொலைக்காட்சி | } |
# பிரவீணா

## தொலைக்காட்சி

### தொகுப்பாளராக பணியாற்றிய தொலைக்காட்சி நிகழ்ச்சிகள்

- சப்தஸ்வரங்கள் (இசை நிகழ்ச்சி, தூர்தர்ஷன் )
- சங்கீதிகா (இசை நிகழ்ச்சி, தூர்தர்ஷன் )
- மகாராணி ( விஜய் தொலைக்காட்சி )
- சினேகஸ்பர்சம் (ஏசியநெட் செய்திகள் )
# கடங்கா தொலைக்காட்சி கோபுரம்

**கடங்கா தொலைக்காட்சி கோபுரம்** (*Katanga TV Tower*) இந்தியாவின் மத்தியப் பிரதேச மாநிலத்தைச் சேர்ந்த சபல்பூர் நகரத்தில் அமைந்துள்ளது. எஃகு மற்றும் கற்காரை கட்டுமானத்தால் இக்கோபுரம் கட்டப்பட்டுள்ளது. 1992 ஆம் ஆண்டு மாவட்டத்திற்கான முக்கிய தகவல் தொடர்பு சமிக்ஞை ஒளிபரப்பு வசதிக்காக இக்கோபுரம் கட்டப்பட்டு பின்னர் திறக்கப்பட்டது. நாட்டின் மிக உயரமான கோபுரங்களில் ஒன்றாகவும் இது கருதப்படுகிறது. இக்கோபுரத்தின் உயரம் 225 மீட்டர் அல்லது 738 அடியாகும். இந்தியாவில் 16 ஆவது மிக உயர்ந்த கட்டிடம் என்ற தரவரிசையில் கடங்கா தொலைக்காட்சி கோபுரம் இடம்பெற்றுள்ளது.
# பனீர் மட்டர்

**பனீர்** **மட்டர்** (*Mattar paneer*), என்பது **பன்னீர் மட்டர்,** **பனீர் மட்டீர்** எனவும் அழைக்கப்படுகிறது. இது வட இந்திய உணவு ஆகும். பஞ்சாபிய உணவு முறையில் முக்கியமான இந்த உணவு பட்டாணி, பனீர், தக்காளி சார்ந்த சாஸ், கரம் மசாலா சேர்த்து தயார் செய்யப்படுகிறது.  
பனீர் மட்டர் பெரும்பாலும் அரிசிச் சோறு மற்றும் இந்திய வகை ரோட்டியுடன் பரிமாறப்படுகிறது. இந்திய ரோட்டியானது நான், பராத்தா, பூரி அல்லது ரொட்டி என இடத்திற்கு தக்கவாறு அழைக்கப்படுகிறது. உருளைக்கிழங்கு (ஆலு), சோளம், தயிர் அல்லது களிம்பு போன்ற பல்வேறு பொருட்கள் சேர்க்கப்பட்டுத் தயாரிக்கப்படுகிறது.